
ประกาศองค์การบริหารส่วนตำบลโมคลาน

เรื่อง  แจ้งเตือนและเตรียมความพร้อมการป้องกันและแก้ไขปัญหาอุทกภัย วาตภัย ดินโคลนถล่มและคลื่นลมแรง

------------------------------------------------------


ด้วยกรมอุตุนิยมวิทยา แจ้งเตือนในช่วงวันที่ 15 - 19 ธันวาคม 2565  เฝ้าระวังน้ำหลาก ดินถล่ม จังหวัดนครศรีธรรมราช และเฝ้าระวังระดับน้ำล้นตลิ่งพื้นที่ลุ่ม เนื่องจากระดับน้ำทะเลหนุนยกตัวสูงกว่าปกติ  ส่งผลให้อาจเกิดน้ำท่วมฉับพลัน น้ำป่าไหลหลาก ดินถล่ม น้ำล้นตลิ่ง ในช่วงวันที่ 15 – 19 ธันวาคม 2565 
ขอให้ประชาชนในพื้นที่ เฝ้าระวังอันตรายจากฝนตกหนักปริมาณน้ำท่วมฉับพลัน และน้ำป่าไหลหลาก ดินถล่ม น้ำล้นตลิ่ง และติดตามประกาศจากกรมอุตุนิยมวิทยาอย่างใกล้ชิด ทั้งนี้แจ้งเหตุประสบภัยพิบัติได้ที่ เบอร์โทรศัพท์ 075-750057 ได้ตลอด 24 ชั่วโมง
จึงประกาศให้ทราบโดยทั่วกัน
           ประกาศ ณ วันที่  17  ธันวาคม พุทธศักราช 2565
                           ฉัตรชัย  ศรีวิสุทธิ์                     
                          (นายฉัตรชัย  ศรีวิสุทธิ์)

                นายกองค์การบริหารส่วนตำบลโมคลาน
